
         O R D I N

privind aprobarea bugetului de venituri şi cheltuieli pe anul 2026 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr. 2 pct. 1-22 și pct.24 din Hotărârea Guvernului nr.123/2026 privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva  
    Având în vedere Referatul de aprobare  nr. .................
În temeiul prevederilor art.4 alin.(1) lit.b) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ- teritoriale sunt acționari unici ori majoritari sau dețin direct sau indirect o participație majoritară, aprobată cu completări prin Legea nr.47/2014, cu modificările și completările ulterioare, ale art.57 alin. (1), (4) și (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare, ale art.13 alin (4) din Hotărârea Guvernului nr.43/2020 privind organizarea și funcționarea Ministerului Mediului, Apelor şi Pădurilor, cu modificările și completările ulterioare, ale art.14 alin.(3) din Hotărârea Guvernului nr.29/2025 privind organizarea şi funcţionarea Ministerului Muncii, Familiei, Tineretului şi Solidarității Sociale, precum şi ale art.10 alin.(4) din Hotărârea Guvernului nr.34/2009 privind organizarea şi funcţionarea Ministerului Finanţelor, cu modificările şi completările ulterioare, 
ministrul mediului, apelor și pădurilor, ministrul muncii, familiei, tineretului şi solidarității sociale şi ministrul finanţelor emit următorul          

O R D I N:

Art.1 - Se aprobă bugetele de venituri şi cheltuieli pe anul 2026 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr.2 pct. 1-22 și pct.24 din Hotărârea Guvernului nr.123/2026 privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva.

Art.2 - Bugetele de venituri şi cheltuieli pe anul 2026 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr.2 pct. 1-22 și pct.24 din Hotărârea Guvernului nr. 123/2026 sunt prevăzute în anexele nr.1 – 23, care fac parte integrantă din prezentul ordin.

Art.3 - Unitățile cu personalitate juridică ale Regiei Naţionale a Pădurilor - Romsilva prevăzute în anexa nr.2 pct. 1-22 și pct.24 din Hotărârea Guvernului nr.123/2026 vor duce la îndeplinire prevederile prezentului ordin.
Art. 4  - Prezentul ordin se publică în Monitorul Oficial al României, Partea I.

